Nej, der er ikke flere kondensproblemer ved ståltage end der er ved andre tage. Ved alle typer tage kan der dannes kondens på undersiden. Det er derfor vigtigt, at taget monteres korrekt sammen med et godkendt undertag, der sikrer mod indtrængning af fugt. Vi anbefaler følgende to metoder ved montering af vores ståltagløsninger: Ståltaget monteres på lægter med afstandslister og et godkendt undertag. Præcis som man gør ved de mere traditionelle tagløsninger. Ståltaget monteres direkte på fast undertag med godkendt undertagsdug. Denne løsning er lidt dyrere, men giver det bedste resultat og gør det desuden lettere at gå på taget, hvis dette bliver nødvendigt. Desuden bliver de ekstra omkostninger ved denne løsning ofte ’vundet hjem’, da monteringsarbejdet for det meste går hurtigere på fast undertag. Husk, at ved denne løsning skal der være tilstrækkelig ventilation under undertaget.